laion/Wikipedia-Exotic huggingface dataset:
אהבה (פסל)

אהבה (באנגלית: LOVE) הוא פסל מעשה ידי אמן הפופ ארט האמריקני רוברט אינדיאנה. הפסל מורכב מארבע אותיות בשפה האנגלית המרכיבות יחד את המילה "LOVE" - "אהבה" באנגלית. האותיות "L" מצויה בחלקו השמאלי העליון של הפסל והאות "O" מצויה בחלקו הימני של הפסל (כאשר האות O מוטה על צידה), והאותיות "V" ו-"E" בחלקו התחתון של הפסל, כאשר האות "V" ממוקמת מתחת לאות "L", והאות "E" מתחת לאות "O". הפסל המקורי עשוי פלדה וממוקם כיום במוזיאון אינדיאנה לאמנות, והעתקים רבים שלו מצויים באתרים רבים ברחבי העולם. בגרסה העברית של הפסל, הממוקמת בגן הפסלים של מוזיאון ישראל בירושלים, האותיות "א" ו-"ה" מצויות בחלקו העליון של הפסל (כאשר האות "א" מימין והאות "ה" משמאל, כשהיא אינה מוטה), ומתחת לאות "א" מצויה האות "ב" ומתחת לאות "ה" מצויה אות "ה" נוספת, ועוצבו בגופן ״הצבי״. עיצוב זה של האותיות הוכן לראשונה בשנת 1964 כעיצוב כרטיס ברכה עבור המוזיאון לאמנות מודרנית (המומה) שבניו יורק, והפסל הראשון בעיצוב זה הוצג בעיר ניו יורק בשנת 1970. הפסל הועבר למוזיאון אינדיאנפוליס לאמנות בשנת 1975. גרסאות נוספות של הפסל קיימות בסינית, איטלקית וספרדית. כמו כן, היווה השראה ביצירת הלוגו I Love New York. העתקים של הפסל מצויים באתרים רבים בארצות הברית: בשדרה השישית של רובע מנהטן בעיר ניו יורק; בקמפוס ברוקלין של מכון פראט בניו יורק; בסקוסטדייל, אריזונה; בפארק האהבה שבפילדלפיה, בפנסילבניה; במוזיאון ניו אורלינז לאמנות; בחוף דלריי שבפלורידה; במכללת מידלברי שבורמונט; בקמפוס אוניברסיטת פנסילבניה בפילדלפיה; במוזיאון לאמנות של אוניברסיטת בריגהאם יאנג שביוטה; במכללת אורסינוס שבפנסילבניה; באתר הנופש רד רוק שבלאס וגאס, נבדה; באוניברסיטה המדינתית של ויצ'יטה, בקנזס; במוזיאון פרנסוורת' שבמיין. מחוץ לארצות הברית ממוקם הפסל בגרסתו האנגלית במספר מקומות: בשינג'וקו, בטוקיו בירת יפן; בבניין טאיפיי 101 בטאיפיי שבטאיוואן; בדרך אורצ'ד בסינגפור; בכיכר דל סאגראדו קוראזון, בילבאו, ספרד; ברחוב וירג'יניה המערבית, בוונקובר, קנדה; בהונג קונג; ליסבון; בישקק שבקירגיזסטן; גרסה בשפה העברית ממוקמת במוזיאון ישראל שבירושלים. גרסה בשפה האיטלקית ("AMOR") ממוקמת בגלריית ויטוריו עמנואלה השני במילאנו שבאיטליה. ברוסית - מופיע בפארק גורקי (מוסקבה), עם האותיות "горько" (פירוש מילולי "מר", קריאה נפוצה בחתונות בעולם דובר הרוסית) תיאור הפסל באתר מוזיאון אינדיאנה לאמנות יעל פרידסון ועמית קוטלר, חדש בירושלים: פסל I ♥ JLM ענק, באתר ynet, 7 באוגוסט 2017
עשנן יהודה

עַשְׁנַן יְהוּדָה (שם מדעי: Fumaria judaica) הוא מין צמח עשבוני חד שנתי בסוג עשננים ממשפחת העשנניים, השייכת לסדרת הנוריתאים. עשנן יהודה הוא צמח בתה ים תיכוני, ותפוצתו משתרעת כמעט על כל פני ישראל. בחרמון, בגולן, בגליל, בעמק יזרעאל ובגלבוע, בכרמל, ברמות מנשה והשרון, במישור החוף וגוש דן, בהרי ירושלים והשפלה, בשומרון ובנגב הצפוני. גובה הצמח נע בין 30 ל-100 ס"מ, ולעיתים הוא מטפס על צמחים שכנים בעזרת קנוקנות. עשנן יהודה פורח בחודשים ינואר עד אפריל. עלי הכותרת בצבע לבן לילך (סגול בהיר) ובקצה כתם בצבע ארגמן. הגבעול מרובע ורך, עלי הצמח מסורגים (עלה אחד בכל מפרק), כל עלה גזור לאונות פעמיים או יותר, ושפתו משוננת. לצמח זרעים ופירות אחידים. צורת הפרי ככדור קטן בקוטר 2–3 מ"מ, הנישא בודד וזקוף על עוקץ קצר. שמו של הצמח ניתן לו במאה ה-19 על ידי הבוטנאי פייר אדמון בואסייה, אך בניגוד למשתמע משמו, אין הוא נפוץ לא בירושלים ולא בהרי הודה. בירושלים מצויים: עשנן מטפס, מטפס חשוף (חסר עלי גביע לחלוטין), מטפס צפוף ועשנן קטן. הסוג עשנן כולל 53 מינים, מתוכם 11 מינים חד-שנתיים בארץ ישראל מלבד אלא שבירושלים: עשנן גדול, עשנן גיירדו, עשנן הגליל, עשנן החפים, עשנן יהודה, עשנן קראליק ועשנן רפואי. מדיה וקבצים בנושא עשנן יהודה בוויקישיתוף עשנן יהודה, באתר NCBI (באנגלית) עשנן יהודה, באתר האנציקלופדיה של החיים (באנגלית) עשנן יהודה, באתר צמח השדה עשנן יהודה, באתר צמחיית ישראל וסביבתה עשנן יהודה, באתר Tropicos (באנגלית) עשנן יהודה, באתר GBIF (באנגלית) עשנן יהודה, באתר The Plant List (באנגלית) עשנן יהודה, באתר IPNI (באנגלית) קובץ קול זה הוא הקראה של הערך כפי שהופיע בתאריך 2012-05-11, בשעה 16:37, שינויים בטקסט שבוצעו לאחר מכן אינם מופיעים בהקלטה. (עזרה) ערכים מוקלטים נוספים קובץ מדיה זה הוא הסרטה, המורכבת מהקלטה, תמונות וכתוביות של הערך כפי שהופיע בתאריך 19-10-2012. שינויים בטקסט שבוצעו לאחר מכן אינם מופיעים בסרטון. (עזרה)
חיים כצמן (שחקן כדוריד)

חיים כצמן (1940 – 2008) היה שחקן כדוריד בנבחרת ישראל, קצין בחיל האווירס בדרגת סגן-אלוף, בעליה של סוכנות הביטוח גרניט, מהגדולות בארץ. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסר מידע על שירותו הצבאי ועל עבודתו. חיים כצמן גדל ברמת גן והחל לשחק כדור-יד בגיל 11. מהר מאוד הפך כצמן לאחד משחקני הכדור-יד המובילים בזמנו והוביל את קבוצתו מכבי רמת גן לאליפות וגביע. בהמשך שיחק כצמן גם בקבוצת מכבי צפון והפועל הרצליה עימה זכה באליפות בשנת 1972. בשנת 1959 הוכלל בנבחרת של מכבי ישראל במכביה זוטא בדנמרק. חיים כצמן שיחק בנבחרת ישראל בשנות ה-60 והשתתף באליפות העולם שנערכה בשנת 1963 בשווייץ- שם הבקיע שערים רבים. הוא נודע בזריקת הכדור החזקה שלו באמצעותה הבקיע שערים רבים ממרחק רב. באותן השנים הגיעה הנבחרת למשחקים באירופה באמצעות אנייה. השחקנים, וביניהם כצמן, נאלצו לעזוב לשם כך את משפחותיהם לתקופות ארוכות. בתקופה זו היה הענף חובבני והשחקנים לא זכו לכל תמורה כספית עבור השקעתם בזמן והיעדרות מעבודה. מה שהניע אותם היה אהבתם למשחק הכדור יד והגאווה שבייצוג המדינה. חיים כצמן היה שחקן בולט וכובש שערים מצטיין. בין משחקיו הבולטים ניתן למצוא את המשחק בין אוסטריה לישראל בשנת 1963 במסגרת אליפות העולם, כאשר שיחק כמקשר השמאלי והתבלט ככוכב ההתקפה וכבש לא פחות מ-5 שערים. כמו כן, שיחק כצמן במשחק אליפות העולם הראשון ב-1963 בו השתתפה נבחרת ישראל מול גרמניה המזרחית. בשנת 1964, הוביל כצמן את ישראל לניצחון 13:11 על נבחרת יפן, לאחר הפסד הנבחרת הישראלית במשחק מוקדם 17:14, (ממנו נעדר כצמן עקב פציעה). כצמן נפטר בשנת 2008 בגיל 68 מסרטן והותיר אחריו שלושה ילדים ותשעה נכדים. לזכרו של כצמן מתקיים טורניר טניס שנתי לנוער, נושא פרסים כספיים, במועדון בני הרצליה בהרצליה. לראשונה בליגה ניהלו אמש שני שופטים משחק כדוריד, מעריב, 16 באוקטובר 1967 נקבעו 35 ספורטאי מכבי שיצאו למכביה־זוטא בדניה, מעריב, 18 ביולי 1959 היום ישראל-ארה"ב על מקומות 7־8 באליפות הכדוריד, דבר, 9 ביוני 1963 כדוריד, דבר, 2 במאי 1976 נבחרת יפאן בכדורשבע תגיע ביום ו' לישראל, למרחב, 15 במרץ 1964
מארק רולסטון

מארק רולסטון (באנגלית: Mark Rolston; נולד ב-7 בדצמבר 1956) הוא שחקן אמריקאי. רולסטון שיחק בסרטים "שובו של הנוסע השמיני", "לגנוב את השמיים, "חומות של תקווה", "השתולים", "שעת שיא" ו"נשק קטלני 2". התפרסם גם בשני סרטים מסדרת סרטי "המסור". רולסטון נולד בבולטימור לאוולין ולתומאס ג'ורג' רולסטון. למד משחק באירופה, לרבות בלונדון וקיבל את התפקיד הראשון שלו בארצות הברית במחזה "ריצ'רד השלישי". את הופעת הבכורה שלו בתור שחקן קולנוע ערך במותחן האימה המצמרר של ג'יימס קמרון "שובו של הנוסע השמיני" בתור הטוראי מארק דרייק מיחידת העילית הנשלחת אל המושבה במטרה להשמיד את צאצאי היצור מהסרט הראשון. התקבל לאחר מכן לסרטים "נשק קטלני 2" בתור האנס מאנשיו של מבריח הסמים הדרום אפריקאי אריאן ראד ו"רובוקופ 2". בשנת 1994 שיחק בסרט הדרמה של פרנק דרבונט "חומות של תקווה", שנחשב כיום לאחד מהסרטים הטובים בכל הזמנים, בתפקיד האסיר בוגס דאימונד, אנס אשר מנהיג את כנופיית הכלא "האחיות" ונוהג להטריד מינית את דמות האסיר הראשי אנדי דופריין (טים רובינס). לקראת סוף שנות ה-90 התפרסם רולסטון בסרטי האקשן המצליחים "אירייזר" בתור המתנקש ג. סקאר שנשלח לחסל את המדענית ד"ר לי קולן (ונסה ויליאמס) ו"שעת שיא" בתור סוכן האף.בי.איי וורן ראס. בשנת 2006 הופיע בסרטו של מרטין סקורסזה "השתולים" וגילם את אחד טימותי דלהאנט, אחד מחייליו של בוס המאפיה האירית בבוסטון פרנק קוסטלו (ג'ק ניקולסון). שיחק בסרטי האימה "המסור 5" ו"המסור 6" בדמותו של דן אריקסון סוכן האפ. בי. איי האחראי על חקירת תיקי הרצח הסדרתיים של "ג'יגסו". בשנת 2008 שיחק בסרט האימה "Asylum", בכיכובה של שרה רומר. בשנת 2015 גילם את המפיק המוזיקלי קלייב דייוויס בסרט הטלוויזיה הביוגרפי "ויטני" של רשת Lifetime שביימה אנג'לה באסט וכיכבה יאיא דה קוסטה בתור ויטני יוסטון. רולסטון נשוי לג'ורג'יה, בתו של נגן הג'אז הלטיני צ'יצ'ו או'פריל, לזוג שלושה ילדים. מדיה וקבצים בנושא מארק רולסטון בוויקישיתוף מארק רולסטון, במסד הנתונים הקולנועיים IMDb (באנגלית) מארק רולסטון, באתר AllMovie (באנגלית) מארק רולסטון, במסד הנתונים הקולנועיים KinoPoisk (ברוסית)
מוסטפא עבד אל-ג'ליל

מוסטפא מוחמד עבד אל-ג'ליל (ערבית: مصطفى عبد الجليل; נולד ב-1952) הוא פוליטיקאי לובי, שכיהן כשר המשפטים תחת משטרו של הקולונל מועמר קדאפי (ובאופן לא רשמי גם כמזכיר "הוועדה הכללית של העם", שתפקדה כמעין ממשלה של לוב), אך התפטר עקב ההתקוממות שפרצה במדינה, והיה מבין שורה של פוליטיקאים, אנשי ממשל ודיפלומטים שהתפטרו עקב כך. במהלך ההפגנות בלוב בלט בתקשורת כמי שעמד כנגד הפרות זכויות אדם שונות במדינה. לאחר התפטרותו והצטרפותו למהפכה, עומד אל-ג'ליל בראש הממשלה הזמנית שהוקמה בעיר בנגאזי, אשר נשלטה בידי גורמי האופוזיציה לקדאפי, כמו אזור קירנאיקה (מזרח לוב), לעומת הבירה טריפולי ורוב מערב המדינה שעדיין נשלט באותה עת על ידי קדאפי. מועצת המעבר הלאומית מלחמת האזרחים בלוב (2011) מחמוד ג'יבריל מדיה וקבצים בנושא מוסטפא עבד אל-ג'ליל בוויקישיתוף רועי נחמיאס, מפציץ את קדאפי ומנבא את מותו. מנהיג המורדים, באתר ynet, 28 בפברואר 2011 ערך זה הוא קצרמר בנושא פוליטיקאים ובנושא לוב. אתם מוזמנים לתרום לוויקיפדיה ולהרחיב אותו.
שווייה

שֲוִויֵּיה או מחשוש (מערבית: محشوش) הוא מאכל תימני ודרום מערב סעודי מסורתי. הוא אחד ממאכלי העדה התימנית. זהו תבשיל של צלי בשר שהיה נאכל בשבת ובחגים בעיקר בפסח, במהלך הג'עלה. לרוב הוא מוגש קר. נהגו לשתות לצד השווייה שתייה חריפה, כגון ערק. השתייה הייתה מקלה על בליעתו ועיכולו של התבשיל. יש שמכינים את השווייה שווייה עשויה קוביות בשר מבושלות ומטוגנות עם בצל ותבלינים. מתכון לשווייה
רב יוסף בר אמי

רב יוסף בר אמי היה אמורא בדור החמישי לאמוראי בבל. רב יוסף בר אמי מוזכר בתלמוד פעמיים בלבד, באחת מהם הוא מציג סתירה בין שתי מימרות שאמר רבא, ומכאן מסיק בעל הערכי תנאים ואמוראים כי היה אמורא מהדורות האחרונים. לפי השערתו, ייתכן שהיה אחיו של רב פינחס בר אמי, ואם כן היו בימי רב אשי. משה יהודה בלוי (עורך), "רב יוסף בר אמי", יחוסי תנאים ואמוראים, ברוקלין ה'תשנ"ד, עמודים תמ"ח-ת"נ, באתר היברובוקס הרב אהרן הימן, "רב יוסף בר אמי", תולדות תנאים ואמוראים, לונדון, תר"ע, חלק ב, באתר היברובוקס תלמוד בבלי, מסכת זבחים, דף ג', עמוד ב'
רב יוסף בריה דרבא

רב יוסף בריה דרבא היה אמורא ידוע בדור השביעי לאמוראי בבל, בנו של רבא, ראש ישיבת פומבדיתא. על רבותיו נמנו רב יוסף אצלו למד במשך שש שנים. מסופר, שכאשר התארס עם בת זוגו, סוכם בין הצדדים כי ילך ללמוד מיד אחר האירוסין בבית רב יוסף שש שנים. לאחר שלוש שנים החליט לחזור לעירו בערב יום הכיפורים, כדי לראות את אשתו (האירוסין הוא כינוי לקידושין שנערכו בנפרד מהנישואין), אך אביו רבא, יצא מולו בכלי זין, כיוצא למלחמה, והביע את תרעומתו הרבה על מעשה זה, שמראה כי אינו שקוע דיו בלימוד התורה, עד שזכר מאשתו. המריבה נמשכה, עד ששניהם לא הספיקו לאכול את הסעודה המפסקת לפני יום הכיפורים. אביו היה מסייעו להבין שמועות קשות להבנה של רב יוסף. כך למשל הוא שאל את רב יוסף האם ההלכה כרבי יהודה הנשיא שחזקה נקבעת בשתי פעמים, או כרבן שמעון בן גמליאל שחזקה נקבעת בשלוש פעמים, רב יוסף השיב לו על שניהם בחיוב. רב יוסף בריה דרבא שלא הבין את התשובה הסותרת לכאורה, פנה לאביו שהסביר לו כי ההלכה כרבן שמעון בן גמליאל בדיני שור המועד ובווסתות, ואילו כרבי יהודה הנשיא בדיני אשה קטלנית. לשאלותיו של רב יוסף, הוא סיפר מהנהגותיו של אביו, כמו למשל שלא היה הולך אפילו פסיעה בלי ציצית, גם אם נקרעה לו באמצע הליכתו במדריגות. הוא סייע לאביו בפסיקות מסובכות, כך למשל עזר לאביו בבדיקה טכנית קשה בהלכות טרפות תלמוד בבלי, מסכת כתובות, דף ס"ג, עמוד א'. תלמוד בבלי, מסכת יבמות, דף ס"ד, עמוד ב'. תלמוד בבלי, מסכת שבת, דף קי"ח, עמוד ב'. לפי גרסתו של מחבר ערכי תנאים ואמוראים, לפנינו: "רב יוסף בריה דרבה" תלמוד בבלי, מסכת חולין, דף כ"ח, עמוד א'. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אמבון (פירושונים)

האם התכוונתם ל... אמבון – אי בקבוצת איי מאלוקו באינדונזיה אמבון (עיר) – עיר הבירה של האי אמבון ושל מחוז איי מאלוקו באינדונזיה טבח אמבווינה – הכינוי שנתנו האנגלים להוצאתם להורג של 20 מעובדי חברת הודו המזרחית הבריטית על ידי ההולנדים מחברת הודו המזרחית ההולנדית באי אמבון ב-1623. קרב אמבון – הקרב בו כבש הצבא היפני כבש את האי אמבון מכוחות של בעלות הברית במהלך מלחמת העולם השנייה אוסקר אמבון – רופא ישראלי, מנהל בית החולים רבקה זיו בצפת
סקאימארק איירליינס

סקאימארק איירליינס (ביפנית: スカイマーク, באנגלית: Skymark Airlines) היא חברה לטיסות חסך יפנית, המפעילה טיסות פנימיות ביפן, וטיסות שכר לגואם וסיאול. חברת התעופה נוסדה ב-12 בנובמבר 1996, לאחר שהונהגה ביפן מדיניות שמים פתוחים, והיא החלה לפעול ב-19 בספטמבר 1998. בעלי המניות העיקריים הם "Shinichi Nishikubo"‏ (35.47%), ו-"H.I.S"‏ (27.62%). לחברה 1516 עובדים. צי המטוסים של החברה נכון ליוני 2020: מדיה וקבצים בנושא סקאימארק איירליינס בוויקישיתוף אתר האינטרנט הרשמי של סקאימארק איירליינס סקאימארק איירליינס, ברשת החברתית פייסבוק סקאימארק איירליינס, ברשת החברתית אקס (טוויטר) סקאימארק איירליינס, ברשת החברתית אינסטגרם סקאימארק איירליינס, ברשת החברתית LinkedIn סקאימארק איירליינס, סרטונים בערוץ היוטיוב תמונות מטוסי החברה באתר Airliners.net About us באתר החברה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סקאימארק איירליינס".
דאורייתא ודרבנן

דְּאוֹרָיְתָא (או: מִדְּאוֹרָיְתָא; בעברית: "של התורה") וּדְרַבָּנָן (או: מִדְּרַבָּנָן; בעברית: "של רבותינו") הם שני מושגים ביהדות המגדירים שני מקורות אפשריים לתיקוף הוראות הלכתיות. האם התכוונתם ל... דאורייתא – מצוות, דינים והלכות שתוקפם מן התורה (תורה שבכתב או תורה שבעל פה) דרבנן – מצוות דינים והלכות שתוקפם אינו מן התורה אלא מהוספותיהם של חכמים
אייר טרקטור AT-802

אייר טרקטור AT-802‏ (Air Tractor AT-802) הוא מטוס חד-מנועי בעל כושר נשיאה ופיזור של חומרים כימיים, המשמש בחקלאות וכן לכבאות אווירית. המטוס מיוצר החל מ-1990 על ידי חברת "אייר טרקטור" (Air Tractor), הממוקמת במדינת טקסס שבארצות הברית. נכון לשנת 2007 הוא נחשב למטוס הגדול ביותר בייצור המשמש לחקלאות. למטוס יש גם גרסה צבאית – AT-802U (ראו למטה). הדגם הבסיסי של AT-802 כולל שני מכלים לנשיאת חומרים בגוף המטוס ומערכת כני נסע קבועה, בתצורה משולשת עם גלגל זנב. בגרסה המכונה "פַיֶיר בוס" (Fire Boss) נוספים מצופים ההופכים את המטוס לאמפיבי. בנחיתה על מים יכול הפייר בוס למלא במים את המכלים הרגילים, וכן מכלים נוספים (בקיבולת של 265 ליטר) הנמצאים במצופים. למטוס יש גרסה צבאית בשם AT-802U הכוללת תא טייס משוריין, מכלי דלק ממוגנים וחיזוקים בגוף המאפשרים למטוס לשאת תחמושת במשקל 3720 קילוגרם. גרסת ה-AT-802 היא דו מושבית, ו-AT-802A חד מושבית. גרסה AT-802F כוללת מערכת ממוחשבת לכיבוי שרפות. ישראל מפעילה משנת 2011, במסגרת טייסת 249 (פעלה במקור במסגרת חיל האוויר הישראלי וכיום פועלת במסגרת היחידה האווירית של משטרת ישראל), שישה מטוסים מדגם AT-802F רגילים ושני מטוסים מדגם הפייר-בוס הימי שהוסבו לדגם הרגיל (בעקבות אי מציאת טייסים מתאימים להטסת המטוס) לכיבוי שריפות. דגם הפייר-בוס AT-802U לשימושים צבאיים טייסת הכיבוי
ג'נט גולדשטיין

ג'נט אליס גולדשטיין (באנגלית: Jenette Elise Goldstein; נולדה ב-4 בפברואר 1960), היא שחקנית יהודייה-אמריקאית. התפרסמה בעיקר בתפקידיה כטוראית ואסקז בסרט "שובו של הנוסע השמיני", ובתור אמו המאמצת של ג'ון קונור בסרט "שליחות קטלנית 2: יום הדין". גולשטיין נולדה למשפחה יהודית בלוס אנג'לס וגדלה בבוורלי הילס. למדה משחק באקדמיות בלונדון ובניו יורק. הופעת הבכורה של גולדשטיין במותחן האימה של ג'יימס קמרון "שובו של הנוסע השמיני" הייתה גם המפורסמת והמוצלחת בקריירה שלה, זיכתה אותה בפרס סאטורן על תפקידה בתור טוראית המארינס הלאטינית המצ'ואיסטית ג'נט ואסקז. ב-1987 קיבלה שבחים גם על הופעתה בסרט האימה "Near Dark" השני בקריירה של הבמאית זוכת האוסקר קת'רין ביגלו. ב-1988 שיחקה בתפקיד משנה במייל הקסום. התפרסמה ב-1989 בסרט הפעולה "נשק קטלני 2" בדמותה של השוטרת מייגן שפירו. גולדשטיין הרשימה את ג'יימס קמרון בהופעת הבכורה שלה והוא החליט להעניק לה תפקידים בשני הלהיטים הגדולים ביותר שלו בשנות ה-90 "שליחות קטלנית 2: יום הדין" בתפקיד ג'נל אמו המאמצת של ג'ון קונור (אדוארד פרלונג) ו"טיטניק" ובתפקיד קטן בתור מהגרת אירית. באותה שנה גילמה את גבריאלה בדרמה הרומנטית "תיגע בי" בכיכובה של אמנדה פיט. הופיעה בגרסתו של טרי גיליאם לרומן "פחד ותיעוב בלאס וגאס" בתפקיד הגברת אליס ובשובר הקופות הבדיוני "מסע בין כוכבים 7: דורות" בתור קצינת המדע של ספינת החלל אנטרפרייז. מדיה וקבצים בנושא ג'נט גולדשטיין בוויקישיתוף ג'נט גולדשטיין, במסד הנתונים הקולנועיים IMDb (באנגלית) ג'נט גולדשטיין, באתר AllMovie (באנגלית) ג'נט גולדשטיין, באתר Rotten Tomatoes (באנגלית) ג'נט גולדשטיין, במסד הנתונים הקולנועיים KinoPoisk (ברוסית)
Keep Your Head Down

Keep Your Head Down הוא האלבום הקוריאני החמישי של להקת הבנים TVXQ. האלבום יצא במהדורה מיוחדת בתאריך ה-5 בינואר 2011, ומאוחר יותר גם במהדורה רגילה ב-12 בינואר 2011. זהו האלבום הראשון שיצא עם ההרכב החדש של הלהקה - הכולל שניים מן החברים הוותיקים: יונהו וצ'אנגמין. זאת לאחר שבשנת 2010 פרשו שלושה מחבריה והקימו את JYJ. (왜(Keep Your Head Down 믿기 싫은 이야기 ("סיפור שאני לא רוצה להאמין בו") Maximum CRAZY (עם ג'יי מהלהקה Trax) Honey Funny Bunny (סולו של יונהו) Rumor 고백 ("התוודות") (סולו של צ'אנגמין) Our Game She 아테나 ("אתנה") Journey (עם סו-היון מהלהקה SNSD) (שיר בונוס) המהדורה המיוחדת מגיעה ללא שיר הבונוס "Journey". המהדורה כוללת כריכה קשה ואלבום תמונות עם 100 עמודים. מידע על האלבום Keep Your Head Down באתר MusicBrainz מידע על האלבום באתר YesAsia.
רב שימי בר אשי

רב שימי בר אשי היה אמורא בדור החמישי (או שישי) לאמוראי בבל. הוא היה בן בית אצל אביי, וכך מסר כמה משמועותיו, שלא אמר בבית המדרש, אלא הסביר לבניו בעת לימודם עם זאת הוא לא נחשב לתלמידם של אביי ורבא, ולרוב הוא דן עימם בהלכה, והוא אף חלוק עליהם לפעמים. עם חבריו נמנה רב פפא שהיה גם הוא תלמידו דאביי ורבא. הם דיברו זה אל זה בלשון נוכח מכיוון שהיו חברים. לפעמים רב פפא היה שואל אותו, אך רב שימי היה יותר כתלמיד לרב פפא והיה שואל אותו שאלות רבות, על כך מסופר כי הוא היה שואל את רב פפא שאלות קשות באמצע השיעור שמסר לבני הישיבה, ופעם אחת מצא רב שימי את רב פפא כשהוא מתפלל להאלוקים שיצילו מרב שימי בר אשי שלא יגרום לו בושות, והחל מאז הפסיק להקשות לו קושיות ברבים. על מוסרי שמועותיו נמנה רב כהנא מפום נהרא. רב שימי בר אשי שהה תקופה מסוימת בפום נהרא, בישיבתו של רב כהנא, וייתכן ששימש בתפקיד מסוים שם (על פי משמעות הגמ' בברכות לא,א). בתלמוד נאמר: "אמר רבי אבהו, אמר רבי יוחנן: כל איסורין שבתורה אין לוקין עליהן אלא דרך אכילתן. למעוטי מאי? אמר רב שימי בר אשי: למעוטי שאם אכל חֵלֶב חי שפטור". חלב דרכו להיאכל מבושל. האוכלו חי שינה מדרך אכילתו. יש דרוסה לשועל. הרב אהרן הימן, "רב שימי בר אשי", תולדות תנאים ואמוראים, לונדון, תר"ע, חלק ג, עמודים 1114-1115, באתר היברובוקס תלמוד בבלי, מסכת יומא, דף כ"ז, עמוד א', מסכת קידושין, דף מ"ח, עמוד ב'. תלמוד בבלי, מסכת מנחות, דף ט"ז, עמוד ב'. תלמוד בבלי, מסכת זבחים, דף ט"ו, עמוד א'. מסכת זבחים, דף ס"ט, עמוד א' תלמוד בבלי, מסכת נדה, דף ל"ג, עמוד ב'. תלמוד בבלי, מסכת יומא, דף מ"ח, עמוד א'. תלמוד בבלי, מסכת ערובין, דף ג', עמוד ב', תלמוד בבלי, מסכת נזיר, דף כ"ו, עמוד ב'. תלמוד בבלי, מסכת תענית, דף ט', עמוד ב'. תלמוד בבלי, מסכת חולין, דף נ"ג, עמוד א' תלמוד בבלי, מסכת פסחים, דף כ"ד, עמוד ב'
1847 בארצות הברית

1847 בארצות הברית הייתה השנה בה חגגה ארצות הברית 71 שנה מיום היווסדה. הנשיא: ג'יימס פולק (המפלגה הדמוקרטית) סגן הנשיא: ג'ורג' מ. דאלאס (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 3 בינואר – העיר ירבה בואנה בקליפורניה משנה שמה לסן פרנסיסקו 4 בינואר – סמואל קולט מוכר את אקדח התופי הראשון שייצר לממשלת ארצות הברית 13 בינואר – מלחמת ארצות הברית–מקסיקו: נחתם הסכם קהוניה המסיים את הלחימה בקליפורניה 23 בפברואר – קרב בואנה ויסטה במסגרת מלחמת ארצות הברית–מקסיקו: כוחות ארצות הברית הודפים את כוחותיו של סנטה אנה. 24 ביולי – לאחר מסע של 17 חודשים מגיעים בריגהאם יאנג ו-148 מורמונים לעמק סולט לייק, שם יקימו את סולט לייק סיטי 24 בנובמבר – הממציא האמריקאי ג'וסף גלידן (Joseph Farwell Glidden) ממציא את גדר התיל המסחרית הראשונה פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 11 בפברואר – תומאס אלווה אדיסון, מגדולי הממציאים בכל הזמנים (נפטר ב-1931) 3 במרץ – אלכסנדר גרהם בל, ממציא (נפטר ב-1922) 10 באפריל – ג'וזף פוליצר, עורך ומו"ל עיתונות אמריקאי (נפטר ב-1911) 5 בספטמבר – ג'סי ג'יימס, פורע-חוק מהמערב הפרוע של ארצות הברית (נרצח ב-1882) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 24 בדצמבר – ג'ון פיירפילד, חבר בית הנבחרים של ארצות הברית, סנאטור ומושל מדינת מיין (נולד ב-1797) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1846 בארצות הברית

1846 בארצות הברית הייתה השנה בה חגגה ארצות הברית 70 שנה מיום היווסדה. הנשיא: ג'יימס פולק (המפלגה הדמוקרטית) סגן הנשיא: ג'ורג' מ. דאלאס (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 5 בינואר – בית הנבחרים של ארצות הברית מחליט לבטל את השלטון המשותף עם הבריטים באורגון 24 באפריל – תחילת הקרבות במלחמת ארצות הברית–מקסיקו 23 במאי – מלחמת ארצות הברית–מקסיקו: מקסיקו מכריזה מלחמה על ארצות הברית 10 ביוני – מלחמת ארצות הברית–מקסיקו: הרפובליקה של קליפורניה מכריזה על עצמאות ממקסיקו 15 ביוני – הסכם אורגון קובע את קו הרוחב ה-49 כגבול בין ארצות הברית וקנדה 22 באוגוסט – ארצות הברית מספחת את ניו מקסיקו 10 בספטמבר – הממציא האמריקני אליאס האו מקבל פטנט על מכונת התפירה 25 בספטמבר – מלחמת ארצות הברית–מקסיקו: הכוחות האמריקנים בפיקודו של גנרל זאכרי טיילור כובשים את העיר מונטריי שבמקסיקו. 28 בדצמבר – איווה מתקבלת כמדינה ה-29 של ארצות הברית פרק זה לוקה בחסר. אנא תרמו לוויקיפדיה והשלימו אותו. 26 בפברואר – באפלו ביל קודי, לוחם ובדרן בתקופת המערב הפרוע (נפטר ב-1917) 6 באוקטובר – ג'ורג' וסטינגהאוז, מהנדס אמריקאי (נפטר ב-1914) פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1845 בארצות הברית

1845 בארצות הברית הייתה השנה בה חגגה ארצות הברית 69 שנה מיום היווסדה. הנשיא: ג'ון טיילר (המפלגה הוויגית) עד 4 במרץ, ג'יימס פולק (המפלגה הדמוקרטית) סגן הנשיא: התפקיד לא היה מאויש עד 4 במרץ, ג'ורג' מ. דאלאס (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 3 במרץ – פלורידה היא המדינה ה-27 שמצטרפת לארצות הברית 4 במרץ – ג'יימס פולק מושבע לנשיאות ארצות הברית 17 במרץ – סטיבן פרי רושם פטנט על המצאת הגומייה 28 באוגוסט – גיליון הבכורה של הירחון סיינטיפיק אמריקן יוצא לאור 13 באוקטובר – תושבי רפובליקת טקסס מחליטים לאשר את החוקה המוצעת, אשר תהפכם לחלק מארצות הברית 2 בדצמבר – נשיא ארצות הברית ג'יימס פולק מכריז בנאום לקונגרס על ה"שליחות הגורלית" שמחייבת התפשטות ארצות הברית מערבה 29 בדצמבר – טקסס מתקבלת כמדינה ה-28 של ארצות הברית פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 8 ביוני – אנדרו ג'קסון, הנשיא השביעי של ארצות הברית (נולד ב-1767) 10 בספטמבר – ג'וזף סטורי, שופט בית המשפט העליון של ארצות הברית (נולד ב-1779) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
דיחוי

בהלכה, דיחוי פירושו שלאחר שנדחתה ופקעה מדבר כל שהוא חלות, נדחתה החלות ויותר לא תשוב. בלשון הגמרא "הואיל ונדחה ידחה". מדבר שחלה עליו קדושה, נדחה ואינו ראוי עוד מלשמש לאותו דבר לו הוקדש, הוא נדחה מקדושתו, והקדושה אינה חוזרת גם כאשר הבעיה איננה קיימת עוד. בגדר הלכה זו קיימות מחלוקות רבות ומהן: האם בעלי חיים נדחים, או שמא דחוי הוא רק על בשר או דבר אחר ולא על דבר חי, האם "דיחוי מעיקרא" נחשב לדיחוי, כלומר דבר שמעולם לא היה ראוי לקדושה שתחול עליו, כמו למשל המקדיש בעל חיים להקרבה בזמן שאין המזבח קיים - האם דיחוי כזה, נחשב לדיחוי. למרות המחלוקות הרבות בנושא, קיימת הסכמה כללית, כי אין דיחוי למצוות; כלומר, כאשר לא מדובר במצווה הבאה מכוח קדושה שחלה על חפץ, אלא מצווה המונחת על הגברא - האדם עצמו, לא שייך שהמצווה תפקע, שכן אין היא חלות ממשית, ואין היא נפקעת. מסיבה זו, נפסקה ההלכה, כי אדם ששחט בעל חיים וכיסה את דמו כנדרש, והרוח גילתה שוב את הדם, אין לומר שמכיוון שבאותו זמן בו היה הדם מכוסה, נפטר האדם מהמצווה, ושוב לא יהיה מחויב בה, אלא אם כיסהו ונתגלה חייב לכסות את הדם אפילו מאה פעמים. שאלה אחרת, הדומה לשאלת הדיחוי במצוות, היא בעניין איסורי שבת. בהלכות מלאכת הוצאה, קיים כלל המגביל את האיסור רק אם נעשתה הוצאה בשיעור מסוים, שבו המלאכה נחשבת למלאכה חשובה, ולא לפעולה חסרת ערך. השאלה שנשאלה היא האם יש "דיחוי" לחצי שבת, במקרה שהגרגיר שהוצאה לרשות אחת לא היה בו שיעור מספק כנדרש לפי כללי הלכות מלאכת הוצאה, לאחר מכן צמק וחזר ותפח, האם בכך שהגרגיר צמק נדחתה ופקעה דין המלאכה ושוב אינו חוזר למרות שחזר ותפח, או שמא אנו אומרים ש"אין דיחוי לחצי שבת". הרב אברהם סתיו, 'דיחוי בקדשים - תהליך או מציאות', בכתב העת 'מעלין בקדש' תלמוד בבלי, מסכת זבחים, דף י"ב, עמוד א'. תלמוד בבלי, מסכת שבת, דף צ"א, עמוד א'.